André Almeida

André Gomes Magalhães Almeida (s. 10. syyskuuta 1990 Lissabon, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on luontaiselta pelipaikaltaan keskikenttäpelaaja, mutta voi pelata tarvittaessa myös laitapuolustajana.

 Seurajoukkueura 
Almeida siirtyi kesällä 2011 Benficaan, josta hänet lainattiin välittömästi União Leiriaan. Joulukuussa 2011 lainasopimus keskeytettiin ja hän palasi takaisin omistajaseuraansa.Benfica solicita regresso de André Almeida à U. Leiria  Mais Futebol. Viitattu 3.6.2014.  Hän pelasi neljässä ottelussa loppukauden aikana.

Kauden 2012–2013 Almeida aloitti seuran reservijoukkueessa, mutta siirtoikkunan viime hetkien Javi Garcían ja Axel Witselin myyntien takia hänet nostettiin takaisin edustusjoukkueeseen. Hän toimi kauden aikana vaihtoehtona joko keskikentän pohjalle tai oikeaksi laitapuolustajaksi.Ex-leão André Almeida ganha estatuto na Luz Ser Benfiquista. Viitattu 3.6.2014. 

 Maajoukkueura 
Almeida teki ensiesiintymisensä Portugalin maajoukkueessa 11. lokakuuta 2013 vuoden 2014 MM-karsintaottelussa Israelia vastaan.

Almeida kuului 19. toukokuuta 2014 nimettyyn 23 pelaajan kokoonpanoon vuoden 2014 MM-kilpailuihin.Paulo Bento announces Portugal's 23-man World Cup squad  PortuGOAL. Viitattu 3.6.2014. 

 Lähteet 

 Aiheesta muualla 
 André Almeidan esittely ja tilastot Footballzz-sivustolla  

Luokka:Portugalilaiset jalkapalloilijat
Luokka:Vuonna 1990 syntyneet
Luokka:Elävät henkilöt